
70.  AARGANG 


DET  FORJÆTTEDE  LAND. 


De  Forjættelser,  Gud  gennem  Profeters  Mund  har  knyttet 
til  Amerika  som  det  fremfor  alle  andre  udvalgte  Land,  er  paa 
vidunderlig  Maade  gaaet  i  Opfyldelse. 

Aar  efter  Aar  har  de  Forenede  Stater  hævdet  sig  som  det 
ledende  Land.  Historikeren  har  prentet  med  gylden  Skrift 
paa  Berommelsens  straalende  Tavle  Navne  som  Washington, 
Abraham  Lincoln  og  mange  flere,  der  har  bidraget  til  at 
kaste  Glans  over  den  amerikanske  Ørn  og  fore  Folkets  Valg- 
sprog: »In  God  we  trust«,  ud  i  Livet.  Alverden  har  med  un- 
drende Ærbødighed  lyttet  til  Beretningen  om  den  ubekendte 
Dreng  fra  Kentucky,  der  siden  blev  Amerikas  mest  hyldede 
Præsident  —  Abraham  Lincoln. 

Han  begyndte  sin  Lobebane  i  Illinois  i  Postvæsenets  Tje- 
neste, lagde  sig  efter  Retsvidenskab  og  Landmaaling  og  valgtes 
fra  1834  i  seks  samfulde  Aar  ind  i  sin  Stats  lovgivende  For- 
samling. I  1847  blev  han  valgt  til  Medlem  af  Kongressen  i 
Washington,   hvor  han   optraadte   som   ivrig   Modstander   af 

Negerslaveriet,  og  i  1860  blev  han  af  det  republikanske  Parti 
valgt  til  de  Forenede  Staters  Præsident.  Under  den  paaføl- 
gende  Borgerkrigs  vanskelige  Forhold  blev  det  nu  denne 
Mands  Lod  at  lede  Landet.  Han  proklamerede  Slaveriets  Op- 
hør og  udviste  en  Klogskab,  Koldblodighed  og  et  urokkeligt 
Mod,  der  vandt  alles  Højagtelse;  han  gennemførte  trods  alle 
Vanskeligheder  Nordstaternes  og  Humanitetens  Sag  og  valgtes 
i  1864  næsten  enstemmigt  til  samtlige  Staters  Præsident.  1865 
tiltraadte  han  for  anden  Gang  sin  ansvarsfulde  Stilling;  hans 
Valg  hilstes  med  overstrømmende  Jubel,  der  dog  snart  for- 
vandledes til  den  dybeste  Sorg,  idet  en  Fanatiker  dræbte  ham 
ved  et  Pistolskud  i  Fords  Teater  i  Washington.  Abraham 
Lincoln,  der  var  uden  Skoleuddannelse,  hævede  sig  til  Mag- 
tens Tinde  udelukkende  ved  egen  Fortjeneste  og  Viljestyrke. 
Født  i  et  Blokhus  i  Kentucky  i  uheldige  Omgivelser,  fattig 
og  uvidende,  syntes  hans  Chancer  for  Fremskridt  at  være  saa 
ringe  som  muligt.  Den  15.  April  1865  dode  han  som  Verdens 
mest  højagtede  Regent. 

Eftersom  Aarene  er  henrundet  har  Amerika  under  de  skif- 
tende Præsidenter  stedse  været  Verdens  regulerende  Kraft, 
dens  Tyngdepunkt,  i  finansiel,  ja  i  næsten  alle  praktiske  Hen- 
seender, dens  Behersker.  Det  var  Amerika,  der  standsede 
Verdenskrigen;  det  er  atter  Amerika,  der  skal  bringe  Verden 
paa  Fode  igen. 

Den  nuværende  Præsident,  Warren  G.  Harding,  er  som 
Lincoln  en  Republikaner.  Mr.  Harding  er  valgt  med  en  Ma- 
joritet, man  ikke  har  set  Mage  til  i  de  sidste  tolv  Aar.  Hans 
Kabinet  rummer  velkendte  Navne  som  C.  E.  Hughes  og  Her- 
bert C.  Hoover,  den  Mand,  der  frelste  Belgierne  fra  Hunger- 
døden, en  international  Skikkelse,  der  af  europæiske  Øko- 
nomer er  betegnet  som  enestaaende.  Vi  overlader  til  vore 
Læsere  at  bedømme  om  de  i  Warren  G.  Hardings  Ansigt  kan 
læse  Intelligens,  Bestemthed,  Hæderlighed,  forenet  med  Hoj- 
sind,  Energi  og  faderlig  Mildhed.  Den  berømte  Englænder, 
Sir  Philip  Gibbs,  har  karakteriseret  ham  som  den  Mand,  af 

hvem  Menneskeheden  kan  vente  »ikke  blot  et  nyt  Amerika, 
men  en  ny  Verden«. 


Præsident  WARREN   G.  HARDING. 


Amerika  er  i  Sandhed  det  Land,  hvor  Eden  var,  og  hvor 
Guds  Hensigter  skal  udfoldes  i  straalende  Glans  og  Vælde. 


Den,  som  blot  soger,  skal  visselig  finde, 
den,  som  vil  kæmpe,  skal  sluttelig  vinde. 
Sandhed  blev  Prisen  for  den,  der  vandt,  - 
hvad  er  vel  storre  end  det,  der  er  sandt? 

AMERIKA,  EDENS  LAND. 

En  Linje  i  en  af  vore  Salmer  lyder: 

»For  in  Adam  —  ondi  —  Ahman, 
Zion  rose  where  Eden  was.« 

Hvad  betyder  dette?  Det  betyder,  at  Profeten  lærte,  at  det 
amerikanske  Fastland  ikke  er  den  »Ny  Verden«,  men  den 
gamle,  og  at  Eden  var  i  Amerika.  Adam  —  ondi  —  Ahman, 
det  Sted,  hvor  Adam  boede  efter  at  være  drevet  ud  af  Eden, 
erklærede  Profeten  for  at  være  i  det  nuværende  Missouri,  i 
Grand  River  Dalen.  Han  fortalte  om  et  stort  Mode,  som  fandt 
Sted  der  mellem  hine  svundne  Tiders  Patriarker,  og  hvor- 
ledes disse  velsignede  Adam,  eller  Mikael,  den  »Gamle  af 
Dage«,  som  derpaa  rejste  sig  og  velsignede  Patriarkerne,  hans 
Efterslægt,  og  forudsagde  hvad  der  vilde  ske  indtil  deres 
sidste  Slægtled.  (Pagt.  Bog  107). 

Blandt  Patriarkerne  var  Enok  meget  retfærdig;  han  grund- 
lagde paa  denne  vestlige  Halvkugle  en  Stad,  helligede  den 
og  kaldte  den  Zion,  Staden  for  de  rene  af  Hjertet.  Men  i  Ti- 
dernes Lob  vandrede  Enok  med  Gud,  >og  han  var  ikke  mere, 
thi  Gud  tog  ham  til  sig«.  Efter  Pauli  Forklaring  vil  det  sige, 
at  Gud  bragte  ham  op  til  sig,  at  han  ikke  skulde  se  Døden 
(Hebr.  11),  og  det  skete,  at  Zion  var  ikke  mere,  thi  Gud  tog 
hele  Staden  op  til  sig,  og  fra  den  Tid  hed  det:  »Zion  er 
flygtet«.  Efter  Floden  forte  Herren  den  jareditiske  Koloni  fra 
Evfratdalen  til  dette  vestlige  Fastland,  og  sejsten  Aarhun- 
dreder  senere  den  nefitiske  Koloni  fra  Jerusalem.  I  hvert 
enkelt  Tilfælde  erklærede  Herren  til  de  Folk,  der  paa  denne 
Maade  var  ført  til  den  vestlige  Verden,  at  den  var  »et  ud- 
valgt Land  fremfor  alle  andre  Lande«.  Frelseren  besøgte  disse 
velsignede  Steder  efter  sin  Opstandelse  fra  de  Døde  og  er- 
klærede, at  her  skulde  blive  bygget  en  hellig  Stad  ved  Israels 
Hus'  forenede  Anstrengelser,  og  Staden  skulde  kaldes  Zion, 
et  »nyt  Jerusalem«  —  det  Zion,  »fra  hvilket  Loven  skulde 
udgaa«.  Paa   Grund   af   den   fremtidige   Oprettelse   af   denne 

Zions  Stad  paa  det  vestlige  Fastland,  og  formedelst  Enoks 
Zion,  kaldes  Amerika  »Zions  Land«. 

Profeten  Joseph  lærte  ogsaa,  at  de  Forenede  Staters 
Grundlov  er  et  guddommeligt  inspireret  Instrument.  »Det  er 
ikke  rigtigt,«  sagde  Herren  gennem  Profeten,  »at  det  ene 
Menneske  skal  være  det  andets  Træl,«  derfor  skulde  den  ame- 
rikanske Konstitution  opretholdes  til  Bevarelse  af  Menneske- 
rettighederne og  Beskyttelse  af  alt  levende  efter  retfærdige  og 
hellige  Principper,  saa  at  ethvert  Menneske  benytter  sin 
Handlefrihed  under  Ansvar  for  sine  Gerninger.  I  den  Hen- 
sigt oprettede  Gud  Landets  Konstitution  ved  vise  Mænd,  og 
disse  oprejste  Gud  netop  med  dette  Maal  for  Øje. 


LLOYD  GEORGE. 

Fra  »Vore  Herrer«. 

Forleden  blev  i  et  Selskab  det  Sporgsmaal  stillet:  »Hvem  er 
den  største  nulevende  Digter?«  Svaret  lod:  »Der  er  ingen«. 
Men  hvis  man  nu  havde  sagt  Statsmand  i  Stedet  for  Digter, 
vilde  Svaret  maaske  være  faldet  lidt  mere  positivt  ud.  Der  var 
i  hvert  Fald  mange,  der  vilde  have  haft  det  paa  rede  Haand. 

Og  virkelig,  Lloyd  George  behersker  den  verdenspolitiske 
Scene  i  ganske  enestaaende  Grad,  overalt  er  Sindene  optaget 
af  denne  mærkelige  Skikkelse.  Der  er  forst  og  fremmest  noget 
romantisk,  noget  rent  eventyrligt  over  ham.  Det  er  jo  en 
Skolelærers  Son,  der  voksede  op  i  en  Skomagers  Butik,  og  som 
legede  og  gik  i  Skole  i  en  lille  fattig  vallisisk  By,  fjernt  fra 
baade  Kulturens  Forfinelse  og  Industrialismens  Kampe,  der  i 
Historiens  største  Timer  blev  den  Scenes  Behersker,  hvis  le- 
dende Skikkelser  kort  forinden  havde  været  Habsburgere  og 
Hohenzollere  —  disse  gamle,  berømmelige  og  mægtige  Huse, 
hvis  Historie  i  lang  Tid  var  Europas  Historie. 

Hvad  er  det  da  for  mærkelige  Evner,  der  bar  denne  Mand 
frem? 

En  Gang  under  Krigen  blev  der  i  Whitehall  —  de  mini- 
sterielle Kontorers  Gade  i  London  —  holdt  et  Møde  mellem 
Regeringen  og  de  vigtigste  Vaabenfabrikanter.  Det  gjaldt  om 
at  faa  Kanon-  og  Ammunitionsproduktionen  sat  op,  og  Rege- 
ringen søgte  at  faa  de  store  Industriherrer  til  at  meddele  deres 
tekniske  Hemmeligheder. 

Den  ene  Fabriksherre  efter  den  anden  havde  talt  og  med 
uimodsigelig  Købmand slogik  godtgjort,  at  ingen  Handels- 
mand, der  følte  Ansvar  overfor  Aktionærer  og  Arbejdere, 
kunde  røbe  sit  Foretagendes  Hemmeligheder.  Regeringens  Sag 
syntes  tabt.  En  af  dem,  der  var  til  Stede,  har  fortalt,  hvad  der 
da  skete. 

Lloyd  George  lænede  sig  lidt  frem  i  sin  Stol,  meget  bleg, 
meget  rolig,  meget  alvorlig. 

»Mine  Herrer,«  sagde  han,  »har  De  glemt,  at  Deres  Sønner 
i  dette  Øjeblik  dræbes  —  dræbes  i  Hundred-  og  Tusindvis? 
De  dræbes  af  tyske  Kanoner,  fordi  Englænderne  mangler  Ka- 
noner. Deres  Sønner,  Deres  Brødre  —  Gutter,  der  staar  i  deres 
Manddoms  Gry  —  udslettes  i  Tusindvis  fra  Livet.  Mine  Her- 
rer, giv  mig  Kanoner.  Tænk  ikke  paa  Deres  Hemmeligheder. 
Tænk  paa  Deres  Børn.  Hjælp  dem.  Giv  mig  de  Kanoner.« 

Der  var  ikke  en  Mand,  søm  hørte  dette,  hvis  Hjerte  ikke 
blev  bevæget.  Hemmelighederne  blev  lagt  paa  Bordet,  og  Am- 
munitionsproduktionen voksede  for  hver  Dag  hastigt. 

Her  er  en  af  Lloyd  Georges  fremherskende  Egenskaber  — 
hans  egen  Følelse  er  stærk  og  primitiv,  og  paa  en  i  al  sin  En- 
kelhed enestaaende  Maade  forstaar  han  at  appellere  til  andres 
Følelse  og  Samvittighed.  Det  var  dette,  der  gjorde  hans  Taler 
under  Krigen  saa  uforlignelige.  Han  var  i  dem  det  krigs- 
førende Englands  Sjæl.  Hans  Stemme  naaede  Masserne  over- 
alt. Dette  var,  forstod  man,  England,  der  talte. 

Men  Episoden  fra  Whitehall-Mødet  viser  en  anden  Ting. 
Denne  Mand  kender  Menneskene,  hans  psykologiske  Instinkt 
er  forbavsende  sikkert,  han  ved  ganske  nøjagtigt,  hvilke  Ord 
der  skal  anvendes  overfor  netop  den  og  den  Mand  i  netop  den 
og  den  Situation. 

Hans  Instinkt,  hans  intuitive  Forstaaelse  er  det,  der  har 
baaret  ham  gennem  Situationer,  hvor  store  Skæbner  stod  paa 
Spil. 

Clémenceau  gjorde  en  Gang  under  Fredskonferencen  denne 
sarkastiske  Bemærkning:  »Jeg  tror  nok,  at  Lloyd  George  kan 
læse,  men  jeg  véd,  at  han  aldrig  gor  det.«  Det  rigtige  heri  er, 
at  hans  positive  Viden  utvivlsomt  er  yderst  ringe.  Jeg  har 
selv  hørt  ham  i  Underhuset  komme  for  Skade  at  tale  om 
General  Charkovs  Nederlag  i  Rusland  —  Charkov  er  imid- 
lertid, som  et  Blad  den  Gang  bemærkede,  ikke  saa  meget  en 
General  som  en  By.  Dagen  efter,  at  dette  Uheld  var  indtruffet, 
var  jeg  til  Stede  i  et  Selskab  af  radikale  Intellektuelle  —  og 
hvor  de  haanede  denne  Ignorant,  der  ikke  kendte  Charkov,  og 
—  Gud  hjælpe  dem!  —  alligevel  vilde  lave  Europas  Kort  om. 

Hvor  taabeligt!  Ingen  kan  i  vor  Tid  være  sagkyndig  paa 
alle  Omraader.  Derfor  har  vi  ogsaa  Leksika  og  Sekretærer. 
For  en  Statsmand  kommer  det  naturligvis  heller  ikke  an  paa, 
om  han  har  saa  og  saa  megen  Viden,  det  afgørende  er,  om 
Hjernen  er  et  tilstrækkelig  fint  Apparat  til  hurtigt  at  opfange 
Sagens  Kerne,  og  saa,  om  Mandens  Erfaringer  har  givet  ham 
den  praktiske  Livsvisdom,  som  Englænderen  kalder  common 
sense.  De,  der  har  fulgt  Lloyd  George,  f.  Eks.  nu  sidst  under 
Kulkrisen,  vil  vide,  at  denne  Mand  netop  forbinder  en  herlig 
Hjernes  fine  Instrument  med  en  praktisk  og  overlegen  Livs- 
forstaaelse. 

Og  hvor  det  saa  er  uendelig  ligegyldigt,  om  han  tror,  at 
Charkov  er  en  General!  Nic.  Blædel. 


TIENDELOVEN. 

Som  Bevis  paa  at  vor  Kirkes  Principper  er  ved  at  trænge 
igennem  overalt,  citerer  vi  følgende  Tale  af  en  Mr.  Schobert, 
holdt  ved  et  Mode  i  Kansas  City  og  optaget  i  »Unity  Maga- 
zine«,  et  ledende,  metafysisk  Maanedstidsskrift  sammesteds. 
Talen  omhandler  Tiendeloven. 

»Mange  Personer,  der  onsker  at  give,  synes  ikke  al  vide, 
hvorledes  de  skal  bære  sig  ad,  hvorledes  de  skal  begynde.  De 
ved  ikke,  hvor  meget  de  skal  give,  ikke  heller  hvor  ofte,  og 
derfor  onsker  de  at  finde  et  Grundlag  for  deres  Gaver.  Her 
er  det,  at  Tiende  paa  en  smuk  Maade  loser  Problemet.  Tiende 
danner  et  naturligt  Grundlag,  ud  fra  hvilket  man  kan  ar- 
bejde. 

Tiende  vil  sige  en  Tiendedel  af  vor  Indtægt  eller  Formue-- 
forogelse.  Dette  kan  være  af  vor  Lon,  Honorarer,  Nettoind- 
tægter i  Forretning  eller  Penge,  modtaget  ved  Salg  af  Pro- 
dukter. Den  skal  anvendes  paa  enhver  Form  for  Formad,  der 
kommer  til  os  fra  alle  de  mange  Kanaler,  gennem  hvilke 
Mennesket  trives  okonomisk.  Tiendedelen  skal  tilbagegives 
Herren  —  lægges  hen  til  Anvendelse  for  det  aandelige  Ar- 
bejdes Opretholdelse  —  forend  man  fradrager  sine  personlige 
Udgifter,  thi  i  det  rette  Forhold  kommer  Gud  forst.  Saa  vil 
alt  andet  gaa  ad  sin  naturlige  Bane. 

At  give  Tiende,  altsaa  sætte  Gud  forst  i  Pengesager,  lige- 
som vi  ogsaa  bor  gore  det  i  alt  andet,  er  en  af  de  praktiske 
Maader,  paa  hvilken  Mennesket  kan  soge  forst  Guds  Rige  og 
hans  Retfærdighed.  De,  der  gor  dette,  skal  tillægges  alt,  hvad 
der  er  nødvendigt  for  menneskelig  Komfort,  Lykke  og  Vel- 
færd, ja  selv  i  Overmaal. 

Tiende  er  Herrens  retfærdige  Lov.  Den  gælder  lige  saa 
meget  i  Dag,  som  i  de  gamle  Ismeliters  Dage.  Tiende  skaber 
metodisk  Orden  i  vore  Anliggender;  den  holder  den  Kanal 
aaben,  der  bringer  os  Visheden  om,  at  vi  er  i  Stand  til  daglig 
at  modtage  Guds  Velsignelser.  Der  er  intet,  der  bedre  gor 
vort  Sind  frygtlost  og  frit  med  Hensyn  til  det,  at  modtage  for- 
skellige Goder,  end  den  stadige  og  konstante  Betaling  af 
vor  Tiende.  Hver  Dag,  hver  Uge,  hver  Maaned,  eftersom  man 
nu  modtager  sine  Indtægter,  betales  en  Tiendedel. 

Dersom  nogen  skulde  sporge  mig  om  den  sikreste  Vej  til 
rigelig  og  varig  Velstand,  vilde  jeg  uden  Betænkning  svare: 
»Tiende«,  thi  den  er  baseret  paa  en  Lov,  der  er  saa  sikker 
som  Gud. 

Mange  læser  Biblen  med  dens  Forjættelser  til  dem,  der 
adlyder  de  Love,  som  aabenbares  deri,  men  de  tænker  ikke 
paa  selv  at  adlyde  de  Love  i  Gerning.  Og  saa  undrer  de  sig 
endda  over,  hvorfor  Gud  ikke  opfylder  Forjættelserne!  Folk 
nu  til  Dags  siger  saa  meget,  de  ikke  mener,  og  er  derfor  til- 
bøjelige til  at  se  paa  Herrens  Ord  paa  samme  Maade.  Jeg 
onsker  at  gore  det  indlysende  for  alle,  at  Gud  har  aldrig  talt 
personlig  eller  gennem  Profeterne  blot  for  at  have  Fornøj- 
elsen af  at  hore  sig  selv  tale.  Guds  Bud  og  Forjættelser  er 
ikke  tomme  Ord,  men  simpelthen  Fremsættelsen  af  en  Lov, 
der  lige  saa  lidt  kan  svigte  sin  Opfyldelse,  som  et  Regne- 
stykke kan  undlade  at  blive  løst  rigtigt,  naar  den  rette  Frem- 
gangsmaade  anvendes.« 

ELEMENTERNE  ER  EVIGE. 

Ved  Ældste  PARLEY  P.  PRATT. 
(Fortsat  fra  Side  187.) 

Det  er  umuligt  for  en  Haandværker  at  gore  noget  uden 
Materialer.  Saaledes  er  det  ligesaa  umuligt  for  Gud  at  frem- 
bringe Stoffer  af  intet  eller  at  skabe  Elementer  af  intet,  thi 
dette  vilde  stride  mod  Sandhedens  Lov  og  tilintetgøre  ham 
selv.  Vi  kunde  lige  saa  godt  sige,  at  Gud  kan  lægge  to  og 
tre  sammen  og  Produktet  blive  tolv,  eller  at  han  kan  trække 
fem  fra  ti  og  faa  otte  igen,  som  at  sige,  at  han  kan  frem- 
bringe Stoffer  af  intet;  thi  disse  er  evig  Sandheds  Principper, 
de  er  Love,  som  ikke  kan  brydes,  at  to  og  tre  er  fem,  at  fem 
fra  ti  lader  fem  tilbage,  og  intet  fra  intet  lader  intet  tilbage, 
og  at  hundrede  Intetheder  lagt  tilsammen  er  og  bliver  intet. 
I  alt  dette  er  Produktet  bestemt  ved  uforanderlige  Love,  enten 
Beregningerne  gøres  af  den  Almægtige  eller  af  Menneskene, 
er  Resultatet  dog  det  samme. 

Her  er  matematiske  Beviser  for,  at  det  ikke  staar  i  nogens 
Magt  at  frembringe  Grundstoffer.  Som  en  Folge  heraf  slutter 
vi,  at  Grundstof  saavel  som  Aand  er  evigt,  uskabt  og  selv- 
eksisterende. 

Hvor  uendelig  end  Mangfoldigheden  er  i  dens  Former, 
Skikkelser  og  Forandringer,  hvor  uhyre  og  omskiftende  end 
den  Rolle  er,  den  har  at  udfore  i  Universets  store  Teater, 
hvilken  Sfære  dens  forskellige  Dele  end  er  bestemt  til  at  ud- 
fylde i  uendelig  Visdoms  ubegrænsede  Organisation,  den  er 
der  dog,  stedsevarende  som  Jahves  Trone.  Og  Evighed  er 
med  uudslettelige  Skrifttegn  paaskrevet  enhver  Partikel.  Om- 
væltning kan  folge  paa  Omvæltning,  Vegetationen  kan  blom- 
stre og  florere  og  atter  henvisne  i  de  vekslende  Aarstider, 
Generation  efter  Generation  kan  gaa  bort  og  andre  folge  efter, 
Riger  kan  falde  sammen  og  forvandles  til  Støv  og  blive  for- 
glemt, Oldtidens  Marmormonumenter  kan  hensmuldre  til 
Stovgran  og  blandes  med  Jorden,  Kunstens  mægtigste  Værker 
i  al  deres  Pragt  kan  hensynke  i  Forglemmelse,  Verdener  kan 
forrykkes  fra  deres  Kredslob,  fare  fra  deres  Sfære  og  lobe 
mod  hinanden  i  lovlos  Forvirring,  Element  kan  stride  imod 
Element  i  frygtelig  Majestæt,  medens  Tordenen  ruller  fra  Sky 
til  Sky  og  Lynene  spalter  Bjergene,  adspreder  Klipperne  som 
Hagl,  sætter  Verdener  i  Brand  og  smelter  Elementerne  med 
fortærende  Hede  —  og  dog  kan  ikke  ét  Gran  gaa  tabt,  ikke 
én  Partikel  kan  blive  tilintetgjort.  Alle  disse  Naturens  Om- 
væltninger og  Krampetrækninger  vil  kun  tjene  til  at  forædle, 
lutre  og  omsider  gengive  og  forny  Elementerne,  hvorpaa  de 
virker.  Og  lig  Solskinnet  efter  en  Storm  eller  lig  syv  Gange 
lutret  Guld  vil  de  skinne  med  forøget  Glans,  eftersom  de  ruller 
ind  i  de  evige  Sfærer  i  deres  Herlighed  midt  i  Guds  Kraft. 

Da  i  den  uendelige  Fremadskriden  af  Guddommens  Vær- 
ker den  fulde  Tid  var  kommet  for  uendelig  Visdom  til  at 
organisere  denne  Sfære  og  de  dertil  horende  Verdener  og  at 
sætte  dem  i  Bevægelse  i  deres  Orden  blandt  Universets  uhyre 
Maskineri,  da  Morgenstjernerne  sang  tilsammen,  og  alle  Guds 
Born  jublede  ved  denne  store  Lejlighed  for  Erhvervelsen  og 
Tilføjelsen  af  et  nyt  System  til  hans  Gerningers  uendelige 
Mangfoldighed,  blev  alt  erklæret  at  være  saare  godt.  Van- 
dene veg,  lydige  mod  hans  Ord,  tilbage  indenfor  deres  respek- 


207 

tive  Grænser  og  fyldt  med  den  livgivende  Substans,  som  vi 
kalder  Aand,  frembragte  de  levende  Skabninger  i  Overflø- 
dighed og  i  regelmæssig  Rækkefolge,  fra  Uhyret  Leviathan  til 
Skaldyrene,  følgende  nedad  Tilværelsens  Skala  til  det  mindste 
Infusionsdyr,  der  kun  kan  skelnes  ved  Hjælp  af  Mikroskopet. 
I  Luften  sværmede  en  næsten  uendelig  Mangfoldighed  af  Dy- 
reliv, fra  den  stolte  Ørn,  der  flyver  højt  i  Luften  og  synes 
at  sænke  sin  Vinge  i  Æterens  Blaa,  til  den  lille  Kolibri,  der 
flagrer  fra  Blomst  til  Blomst  og  skjuler  sig  blandt  Foraarets 
skønneste  Vækster  eller  gaaende  endnu  længere  nedad  til  de 
Nationer  af  smaa  Insekter,  der  sværmer  i  den  blaa  Luft  i 
Morgenens  Sommeraande,  alt,  hele  Luften  synes  Liv  og 
Lykke. 

Det  tørre  Land,  organiseret  i  dets  egen,  rette  Sfære,  frem- 
bod  en  Overflade,  der  overalt  var  vel  vandet,  havde  en  Over- 
flødighed af  Kilder,  Strømme  og  smaa  Vandløb  og  var  ikke 
afbrudt  af  nogen  af  de  raa,  ujævne,  vanskabte  Dannelser, 
som  nu  ses  overalt.  Dets  Overflade  var  jævn  eller  sagte  bølge- 
formig  og  henrivende  afvekslende.  Jordbunden  berigedes  ved 
Himlens  Dug,  og  befrugtet  med  Dyre-  og  Plantelivets  Aand 
frembragte  den  snart  en  rig  Vækst,  ikke  af  Ukrudt,  Torne  og 
Tidsler,  men  af  Frugttræer  og  Urter,  alle  nyttige  til  Fode  for 
Mennesker  og  Pattedyr,  Fugle  eller  Krybdyr.  Og  snart  frem- 
bragte den  ogsaa  af  sit  Skod  enhver  forskellig  Art  af  Dyre- 
livet, fra  det  imponerende  Mammutdyr  eller  den  mægtige 
Elefant  og  ned  til  Muldvarpen;  eller  gaaende  endnu  længere 
ned  ad  Tilværelsens  Skala  til  det  mindste  Kryb,  der  ligger 
paa  Klippens  Overflade,  eller  som  opfylder  Vandpolen  med 
Liv. 

Jordens  Klima,  der  var  lige  frit  for  den  hede  Zones  usunde 
Dampe  og  smeltende  Hede  og  Polarregionernes  isnende  Vinde, 
var  behageligt  afvekslende  formedelst  de  moderate  Omskif- 
telser af  Varme  og  Kolighed,  der  kun  tjente  til  at  krone  det 
omvekslende  Aar  med  en  større  Mangfoldighed  af  Produkter. 
Livgivende  Strømme  og  sunde,  sode  Dufte  frembåres  af  en- 

hver  Brise.  Denne  Jord,  der  saa  kort  iforvejen  var  et  uhyre 
Billede  paa  Tomhed  og  Forladthed,  brod  frem  af  denne  En- 
somhed iført  sit  prægtige  Klædebon;  og  hvor  Tavshed  havde 
hersket  gennem  den  uhyre  Udstrækning,  genlod  tallose  Lyde 
i  Luften,  og  henrykkende  Toner  gav  Genlyd  i  de  fjerne  Lunde, 
lod  i  beundrende  Engles  Øren  og  forkyndte  de  glædelige  Ny- 
heder om  en  ny  Verden  af  Liv  og  Glæde. 

Saaledes  var  alt  beredt  og  fuldbyrdet,  alt  undtagen  det 
store  Mesterstykke,  Hovedet  og  Regenten,  der  var  bestemt  til 
at  regere  og  præsidere  over  dette  nye  Rige.  Denne  Person- 
lighed, udset  som  det  ædleste  af  Guddommens  Værker,  dan- 
nedes af  Guds  egen  Haand,  og  blev  formet  i  Faderens  og 
Sonnens  udtrykte  Lignelse  og  Billede,  medens  den  Almægtiges 
Aande  indblæstes  i  hans  Næsebor,  besjælende  ham  med  Liv 
og  Livskraft. 

Saaledes  dannet  af  ædle  Principper  og  bærende  i  sine 
guddommelige  Ansigtstræk  Magts  og  Myndigheds  Præg,  sattes 
han  paa  Magtens  Trone  i  Guds  Paradis'  Midte,  og  der  blev 
givet  ham  Magt  og  Herlighed,  Herredomme  og  Riget  og  Rigets 
Storhed  under  al  Himlen.  Af  dette  ædle  Væsens  Barm  eller 
af  hans  Side  fremkom  Kvinden;  idet  hun  dannedes  eller  for- 
medes af  hans  Ben  og  Kod  og  undergik  en  anden  Foræd- 
lelsens  Proces,  hun  blev  mere  fuldkommen,  skon  og  ind- 
tagende, forenende  i  sine  Ansigtstræk  Manddommens  ædle  og 
majestætiske  Udtryk  med  englelig  Renheds  milde,  beskedne 
og  tilbageholdende  Ynde,  som  var  hun  bestemt  til  at  pryde 
Mandens  Værdighed,  at  forhoje  det  hjemlige  Livs  Glæder,  at 
fryde  sin  Herres  Hjerte  og  at  dele  Livets  Glæder  med  ham, 
saa  vel  som  at  fode  sit  Afkom  og  saaledes  fylde  Jorden  med 
Myriader  af  lykkelige  og  intelligente  Væsner.  O  Læser,  over- 
vej og  opfat  i  Forening  med  mig  Skonheden,  Herligheden, 
Fortrinligheden  og  Fuldkommenheden  af  Skabningens  Vær- 
ker, som  de  udrullede  fra  almægtig  Krafts  og  Visdoms  Haand 
og  blev  erklærede  gode  —  saare  gode  af  ham,  hvis  Haand 
havde  dannet  dem,  og  hvis  Øje  overskuede  dem  med  et  eneste 

Blik.  Sig  mig,  o  Menneske,  hvilket  af  disse  Værker  dannedes 
til  Forgængeise,  og  hvilke  af  dem  besad  i  sig  selv  Dodelig- 
hedens  Sæd,  Oplosningens  og  Tilintetgørelsens  Principper? 
Sig  mig,  var  der  nogen  Forbandelse,  Gift  eller  Dod  iboende 
eller  henhorende  til  nogensomhelst  Grad  af  eksisterende  Stof? 
Var  der  nogen  Dod  eller  Sorg,  Smerte  eller  Sygdom,  Suk  eller 
Klage,  Taarer  og  Graad?  Var  der  noget,  som  kunde  skade  eller 
odelægge  paa  hele  hans  hellige  Bjerg?  Svaret  paa  alle  disse 
Sporgsmaal  er  tydeligt,  bestemt  og  afgørende,  dersom  man 
kan  forlade  sig  paa  de  hellige  Skrifters  bestemte  Vidnesbyrd. 
Vi  underrettes  om  i  Skriften,  at  Synden  kom  ind  i  Verden 
og  Døden  ved  Synden.  At  ved  ét  Menneske  kom  Døden,  og 
at  Djævlen  havde  Dødens  Magt.  Vi  underrettes  ligeledes  om, 
at  Jorden  kom  under  en  Forbandelse  for  Menneskets  Skyld, 
og  dens  Frembringelser  blev  væsentlig  forandrede.  Kort  sagt, 
det  store  Hoved  og  Hersker  med  hans  skønne  Bundsforvandte 
blev  underkastet  mange  Forbandelser  og  Besværligheder, 
medens  de  var  i  Live,  og  med  dem  alle  Produkter  af  Dyre- 
og  Planteriget  tilligemed  Jorden  selv  blev  underkastet  For- 
bandelsens Vælde.  Saaledes  følte  Skabelsen  Slaget  til  sin 
yderste  Udstrækning  og  har  i  Smerte  sukket  efter  Forløs- 
ning indtil  nu.  Af  alle  disse  Erklæringer  af  den  hellige  Skrift 
og  af  mange  andre  Beviser,  som  let  kan  fremlægges,  foler 
vi  os  sikre  i  at  sige,  at  Synd  er  den  eneste  Aarsag  til  For- 
gængelse,  til  Død. 

Dersom  der  ingen  Synd  havde  været,  vilde  der  ikke  have 
været  Død,  Opløsning,  Sorg,  Klage,  Taarer  og  Graad;  ej  heller 
vilde  der  have  været  nogen  Smerte,  men  Skabelsen  vilde  have 
vedblevet  i  den  samme  Tilstand  i  uendelig  Varighed.  O  Synd, 
hvad  har  Du  gjort!  Du  har  neddraget  Mennesket  fra  hans 
lykkelige  Stilling  og  har  fra  Magtens  Trone  og  Herredømmet 
bragt  ham  i  en  tjenende  Tilstand,  hvori  han,  nedsænket  i 
Sorg  og  Elendighed  hensukker  en  ynkelig  Tilværelse,  der 
ender  i  en  smertelig  Oplosning,  og  han  blandes  med  sin 
Moder  Jord  og  er  forglemt  og  tabt  blandt  den  almindelige 
Ruin. 

Du,  o  Synd,  har  omdannet  en  Have  med  ypperlige  Frugter 
og  skonne  Blomster  til  en  mork  Urskov  med  Torne  og  Tidsler. 
Du  har  omskabt  en  Verden  fuld  af  Liv,  Glæde  og  Lykke  til 
en  Bolig  for  Kummer  og  Elendighed,  hvor  Suk  og  Klager, 
Graad  og  Taarer  er  iskænket  ethvert  Bæger.  Formedelst  Dig 
er  Jorden  blevet  fyldt  med  Vold  og  Undertrykkelse,  og  Men- 
nesket har  drevet  af  Had,  Gerrighed,  Misundelse  og  Ærgerrig- 
hed, ofte  vædet  sine  Hænder  med  Medmenneskers  Blod,  hvor- 
ved Jordens  skonneste  Dele  er  blevet  lagt  ode,  Opholdssteder 
for  huslig  Lykke  er  blevet  nedsænket  i  Sorg  og  Ensomhed. 
Formedelst  Dig  er  Verden  blevet  overskyllet  med  en  Vand- 
flod, og  utallige  Millioner  bortrevet  fra  deres  Virkekreds  og 
blandet  i  den  almindelige  Ødelæggelse,  ubeklagede  og  ube- 
grædte  undtagen  af  Himmelens  Taarer  eller  de  otte  ensomme 
Beboere  af  Arken,  de  eneste,  der  undkom,  som  kunde  for- 
tælle om  de  sørgelige  Begivenheder.  Ved  Dig  er  mægtige 
Riger  sunkne  i  Grus  og  Stæder  blevet  Ruinhobe,  Shinars 
frugtbare  Sletter  og  Babylons  prægtige  Paladser  er  blevet 
dømt  til  bestandig  Ødelæggelse  og  uoprettelig  Tilintetgørelse 
for  aldrig  at  blive  beboet,  ja  ikke  engang  tjene  til  et  kort- 
varigt, midlertidigt  Opholdssted  for  den  omstrejfende  Araber. 
(»Og  Araberen  skal  ikke  opslaa  Telt  der.«  Se  Esajas  13,  30.) 
Formedelst  Dig  blev  Sodomas  og  Gomorrahs  Stæder  og  det 
blomstrende  Land  omkring  dem,  engang  saa  frugtbart  og  vandet 
som  Edens  Have,  odelagt  ved  Ild  og  overflydt  af  en  So  af  stille- 
staaende  Vand.  Formedelst  Dig  blev  Edoms  Land,  engang  et 
blomstrende  Rige,  som  besad  en  frugtbar  og  veldyrket  Jordbund, 
overalt  bestrøet  med  skonne  Landsbyer  og  prægtige  Stæder,  lagt 
øde,  uden  Indbyggere,  og  Herren  har  kastet  Tomhed  og  For- 
virring derover.  Det  har  ligget  øde  fra  Slægt  til  Slægt  som 
en  Jagtgrund  for  Ørkenens  vilde  Dyr,  et  Hjem  for  Ugler  og 
Aadselfugle.  Formedelst  Dig  har  Jerusalems  Stad  længe  ligget 
i  Ruiner,  Judæ  Land  er  øde,  og  deres  skønne,  hellige  Hus, 
hvori  deres  Fædre  priste  Jahve,  er  blevet  opbrændt  med 
Ild,  medens  Joderne  længe  har  været  landflygtige  blandt  Fol- 

kene  som  en  Opfyldelse  af  hin  gruelige  Fordommeise:  »Hans 
Blod  komme  over  os  og  vore  Børn«.  Ved  Din  Magt  er  de 
engang  saa  mægtige  romerske  og  græske  Riger  blevet  rystet 
i  deres  Grundvold  og  er  faldet  for  ikke  mere  at  rejse  sig, 
og  ved  Din  fordærvende  Aande  og  ødelæggende  Angreb  ligger 
næsten  utallige  Provinser  i  Ruiner.  De  uhyre,  brændende 
Sandørkener,  de  stillestaaende  Søer  og  giftige  Sumpe,  de  tal- 
rige Klippe-  og  Bjergorkener,  Polarregionernes  skrækkelige, 
øde  Strækninger,  alle  disse  frembyder  kun  saa  mange  Mindes- 
mærker om  Dig,  de  taler  i  et  umiskendeligt  Sprog  om,  at 
Synden  har  været  der  med  dens  rædselsfulde  Følge  af  For- 
bandelser, hvorunder  de  sukker  med  Længsel  efter  Befri- 
elsens Time.  De  mægtige  Klipper  er  blevet  sprængt  ved  Din 
forfærdelige  Beroring,  de  er  blevet  slynget  fra  deres  faste 
Grundvold  ved  Din  mægtige  Kraft  og  ligger  spredt  i  sønder- 
brudte Stykker  og  Hobe  som  den  lidende  Naturs  Mindes- 
mærker og  som  et  Vidnesbyrd  om  selve  Jordens  krampagtige 
Trækninger,  da  Messias  blev  dræbt  ved  ugudelige  Hænder. 

(Fortsættes). 


At  bære  Frugt  i  Udholdenhed  er  at  kunne  vedblive  at 
arbejde,  uagtet  man  kun  hoster  ringe  timelig  Fordel  deraf; 
at  kunne  blive  ved  at  være  kærlig  og  venlig,  uagtet  Godhed 
ikke  bliver  gengældt  med  Godt;  at  kunne  vedblive  at  haabe, 
uagtet  vi  bliver  skuffede  i  vore  Forventninger;  at  kunne  ved- 
blive at  bevare  et  fornojet  Sind,  uagtet  Bekymringer  vedbliver 
at  være  mange,  og  det  altsammen  fordi  man  véd,  at  den,  som 
bliver  tro  indtil  Enden,  ham  skal  Gud-  skænke  Livets  Krone. 

Bindesbolh 


Udtal  aldrig  de  Ord:  »Jeg  kender  ikke  dette  —  derfor  er 
det  forkert«.  Man  maa  forske  for  at  kende,  kende  for  at  for- 
staa,  forstaa  for  at  domme. 

DØDSFALD. 

Christian  N.  Lund  døde  i  sit  Hjem  i  Mt.  Pleasant  den 
7.  Maj.  Han  blev  fodt  i  Ribe  Amt,  Danmark,  den  13.  Jan. 
1846,  blev  Medlem  af  Kirken  den  21.  Marts  1858  og  emigre- 
rede til  Utah  i  1868  efter  i  tre  Aar  at  have  virket  som  lokal 
Missionær. 

Han  udforte  en  Mission  til  Nordveststaterne  i  1879 — 80  og 
til  Skandinavien  1896 — 98  som  Præsident  over  den  skandi- 
naviske Mission  og  har  tillige  indtaget  Stillingen  som  Biskop 
i  12  Aar.  I  Dec.  1898  blev  han  Præsident  over  den  nylig  or- 
ganiserede North  Sanpete  Stav,  hvilken  Stilling* han  beklædte 
i  14  Aar. 

Foruden  sine  kirkelige  Stillinger  har  han  indtaget  flere 
borgerlige  Tillidshverv  som  Raadmand,  Fredsdommer  og 
Borgmester  og  har  to  Gange  været  Medlem  af  Statens  lovgi- 
vende Forsamling. 

Begravelsen  fandt  Sted  den  10.  Maj  fra  North  Ward  For- 
samlingshus under  stor  Deltagelse. 

Jensine  Christensen,  Moroni,  Utah,  døde  den  29.  April. 
Hun  var  fodt  i  Todbjerg  nær  Aarhus,  Danmark,  den  23.  Fe- 
bruar 1847  og  blev  Medlem  af  Jesu  Kristi  Kirke  i  1889  i 
Aarhus.  Faa  Aar  efter,  i  1895,  emigrerede  hun  til  Utah  og 
bosatte  sig  i  Moroni  den  8.  December  samme  Aar. 

Begravelsen  foregik  den  1.  Maj  fra  West  Ward  Forsam- 
lingshus under  stor  Deltagelse.  »Bikuben.« 

